OMANDITE JAGAMISE KOKKULEPE NR 2025-K031

**OÜ Rail Baltic Estonia**, registrikoodiga 12734109, asukohaga Veskiposti 2/1, 10138 Tallinn (edaspidi: RBE), mida esindab põhikirja alusel OÜ Rail Baltic Estonia juhatuse esimees Anvar Salomets

ja

**Transpordiamet**, registrikoodiga 70001490, asukohaga Valge 4, 11413 Tallinn (edaspidi: TRAM), mida esindab volituse alusel Transpordiameti teehoiuteenistuse põhja osakonna juhataja Viktor Kisseljov

ja

**Kohila Vallavalitsus**, registrikoodiga 75018851, asukohaga Vabaduse 1, Kohila 79804 (edaspidi “KOV”), mida esindab põhimääruse alusel vallavanem Allar Haljasorg,

ja

**Riigimetsa Majandamise Keskus**, registrikoodiga 70004459, asukohaga Mõisa 3, Sagadi küla, Haljala vald, 45403 Lääne-Viru maakond (edaspidi “RMK”), mida esindab juhatuse esimees Mikk Marran,

edaspidi eraldi nimetatud pool või ühiselt pooled,

võttes arvesse, et:

1. kinnitatud *„Rapla maakonnaplaneering. Rail Baltica raudtee trassi koridori asukoha määramine“* näeb ette kohaliku tee nr 3170198 Tagadi tee ja nr 3170026 Künka tee ning Rail Baltica raudtee eritasandiliste ristete rajamise;
2. RBE on korraldanud Tagadi ja Künka tee viadukti ehituse, viaduktid on valminud;
3. hetkel kuuluvad kokkuleppes käsitletavad maad:
	1. Eesti Vabariigile ning nende valitsejaks on Kliimaministeerium;
	2. Eesti Vabariigile ning nende valitsejaks on Kliimaministeerium, kelle volitatud asutuseks on RMK, kes viib läbi kõik vajalikud toimingud kokkuleppe eesmärgist tulenevate ja RMK hallatavate riigivarade üleandmiseks;
	3. KOV;
4. kokkuleppega lepitakse kokku omandite ja piiratud asjaõiguste jagunemine RBE, TRAM ja KOV vahel;
5. Kliimaministeerium on andnud RBE-le kui Rail Baltica arendajale ülesande saavutada omandite ja piiratud asjaõiguste kokkulepe osapooltega enne omandite üleandmist.

lepivad kokku alltoodus.

1. Tagadi viadukti osas jagatakse omand ja seatakse piiratud asjaõigused vastavalt lisa 1 toodud jaotusele.
	1. Täiendav tekstiline selgitus omandite jagunemise kohta.
		1. RBE omandisse jäävad:
			1. kaitseekraanid,
			2. tulevikus paigaldatavad kaitseekraanide külge paigaldatavad andurid (FOD-d), raudtee maa-alale rajatavad sadeveesüsteemid, imbalad, voolurahustid jm maapinnal ja maa sees asuvad veejuhtimise elemendid.
		2. TRAM omandisse jäävad:
			1. viadukti betoonkeha,
			2. viadukti hüdroisolatsioon ja katend (sh katendivuuk viadukti otsades),
			3. viadukti piirded,
			4. viadukti sademeveesüsteem,
			5. viadukti nõlvakindlustuse tugipruss, nõlvakindlustused, hooldustrepid ja rennid, vett suunavad äärekivid.
	2. KOVi omandisse jäävad juurdepääsuteed, mille osas sõlmitakse piiratud asjaõiguse kokkulepe TRAMi ja RBE kasuks (ilma tee omanikku muutmata).
	3. Täiendav tekstiline selgitus viadukti hooldekohustuse jagunemise kohta on toodud punktis 3.
	4. Tagadi viadukti osas tagab RBE lääne pool raudteed mehaniseeritud juurdepääsu viadukti hooldamiseks. RBE kasuks seatud piiratud asjaõiguse alale minemiseks lepitakse tingimused RBE ja TRAMi vahel hiljem kokku.
	5. Tagadi viadukti osas tagab RBE jalgväravad viadukti hooldamiseks. RBE kasuks seatud piiratud asjaõiguse alale minemiseks lepitakse tingimused RBE ja TRAMi vahel hiljem kokku.
2. Künka tee viadukti ehituse järgselt jagatakse omand ja seatakse piiratud asjaõigus vastavalt lisas 2 toodud jaotusele.
	1. Täiendav tekstiline selgitus viadukti omandite jagunemise kohta.
		1. RBE omandisse jäävad:
			1. kaitseekraanid,
			2. tulevikus paigaldatavad FOD-d, raudtee maa-alale rajatavad sadeveesüsteemid, imbalad, voolurahustid jm maapinnal ja maa see asuvad veejuhtimise elemendid.
		2. TRAM omandisse jäävad:
			1. viadukti betoonkeha,
			2. tugimüürid viadukti all,
			3. viadukti hüdroisolatsioon ja katend (sh katendivuuk viadukti otsades),
			4. viadukti piirded,
			5. viadukti sademeveesüsteem,
			6. viadukti nõlvakindlustuse tugipruss, nõlvakindlustused, hooldustrepid ja rennid, vett suunavad äärekivid.
	2. KOVi omandisse jäävad juurdepääsuteed, mille osas sõlmitakse piiratud asjaõiguse kokkulepe TRAMi ja RBE kasuks (ilma tee omanikku muutmata).
	3. Künka tee viadukti osas tagab RBE jalgväravad viadukti hooldamiseks. RBE kasuks seatud piiratud asjaõiguse alale minemiseks lepitakse tingimused RBE ja TRAMi vahel hiljem kokku.
3. Kohalikule teele ehitatud raudteed ületava viadukti teeosal võtab TRAM KOV-ilt üle kõik majandus-ja taristuministri määrusega nr 92 "Tee seisundinõuded" 5. peatükis "Silla nõuded" kehtestatud nõuded silla või viadukti seisundile, va § 30 lg 2, ja § 31 lg 2 nõuded truubile ja § 6 lg 1 p 18 rajatise puhastamise sätestatud nõue. TRAM võtab KOV-ilt üle ka sama määruse lisas 3 "Kattega tee seisundinõuded" kehtestatud nõuded katte keskmisele IRI arvule, pragude laiusele, murenemisele, aukudele, roopa lubatud sügavusele. TRAM poolt tagatakse sõiduteel eelmises lauses loetletud seisundinõuete täitmine hooldusalal, mis on näidatud projekti joonisel Lisa 1 „Künka\_tee\_viadukti\_\_HOOLDUSALA\_plaan“ ja Lisa 2 „Tagadi\_hooldusala\_plaan\_1\_500“.
4. RBE:
	1. taotleb rajatistele kasutusload.
	2. korraldab kinnistute moodustamise, piiratud asjaõiguste seadmise, sh tasub vajalikud tasud.
	3. korraldab TRAM-le ja KOV-le viaduktide teostusdokumentatsiooni üleandmise.
	4. korraldab TRAM-le ja KOV-le hoolduse üleandmise.
	5. annab omandid TRAM-le ja KOV-le üle nullmaksumusega.
	6. korraldab koostöökokkuleppe järgi RBE omandisse jäävate ehitise osade hoolduse.
	7. korraldab ehituslepingu garantiitegevused, sh kaasab TRAM ja KOV esindajad iga-aastastele garantiiülevaatustele.

1. Transpordiamet ja KOV osalevad iga-aastastel garantiiülevaatustel.
2. Pooled teevad kõik vajalikud toimingud, mis on vajalikud omandite tasuta üleandmiseks ja tasuta piiratud asjaõiguste seadmiseks vastavalt käesolevale kokkuleppele ning kooskõlas riigivaraseaduse, metsaseaduse ja muudes asjaomastes õigusaktides ning põhimäärustes sätestatuga.
3. Poolte kontaktisikud:
	1. Rail Baltic Estonia OÜ kontaktisik: Maritta Mägi, tel + 372 53 506 045, e-post maritta.magi@rbe.ee.
	2. Transpordiameti kontaktisik: Margus Viiklepp, tel +372 56 840 511, e-post margus.viiklepp@transpordiamet.ee.
	3. KOV-i kontaktisik: Hermas Lilleorg, tel +372 53 027 054, e-post hermas.lilleorg@kohila.ee.
	4. RMK kontaktisik: Karl Mänd, tel +372 507 4875, e-post karl.mand@rmk.ee.
4. Pooled kohustuvad viivitamatult teavitama üksteist asjaoludest, mis takistavad kokkuleppest tulenevate kohustuste täitmist.
5. Kokkuleppe muudatused, sealhulgas täiendused ja parandused, vormistatakse kirjalikult ning jõustuvad allakirjutamise hetkest, kui pooled ei lepi kokku teisiti. Kirjalikult kokkulepitust erinevat poolte käitumist ega suulisi avaldusi ei loeta kokkuleppe muutmiseks.
6. Kokkuleppel on selle sõlmimise ajal järgmised lisad:

Lisa 1 – Tagadi viadukti omandite, isiklikukasutusõiguse ja servituutide ettepanek;

Lisa 2 – Künka tee viadukti omandite, isiklikukasutusõiguse ja servituutide ettepanek.

Poolte allkirjad:

Rail Baltic Estonia OÜ

/allkirjastatud digitaalselt/

Transpordiamet

/allkirjastatud digitaalselt/

Kohila Vallavalistus

/allkirjastatud digitaalselt/

Riigimetsa Majandamise Keskus

/allkirjastatud digitaalselt/